I august ankom hun [[Antwerpen]]<ref name="NF 1422"/>, der var en del af de [[Spanske Nederlande|Sydlige Nederlande]] under det [[Spanske Imperium]]. Til hendes ære blev der holdt fester, hvortil også ambassadør Chanut og statholderen i Norge, [[Hannibal Sehested (rigsskatmester)|Hannibal Sehested]], kom. 24.december 1654 gik hun over til den katolske tro<ref name="NF 1423">[https://runeberg.org/nfbn/0743.html ''Nordisk Familjebok'', sp. 1423</ref> i ærkehertug Leopolds kapel i [[Brüssel]]. Det turde hun alligevel ikke gå ud med offentligt, hvis nu det svenske Rigsråd ville afslå at betale hendes underhold. Ovenikøbet forberedte Sverige nu krig imod Pommern, så hendes indtægter derfra blev stærkt reducerede. Paven og kong [[Filip 4. af Spanien]] kunne heller ikke gå åbent ud med støtte til hende, da hun officielt endnu ikke var katolik. I stedet for fik hun det ordnet med et enormt lån, sådan at hun kunne fortsætte sin rejse med et følge på 255 personer og 247 heste. Hertugen af [[Tyrol]] var nær ved at ruineres af hendes besøg.
Religion